Babelscape/SREDFM huggingface dataset:
Ο θρύλος του Αγίου Πότη

Ο θρύλος του Αγίου Πότη (γερμ. "Die Legende vom heiligen Trinker") είναι νουβέλα του Γιόζεφ Ροτ. Είναι το τελευταίο έργο του που γράφτηκε το 1939 και κυκλοφόρησε λίγους μήνες μετά τον θάνατο του Ροτ, από τον εκδοτικό οίκο του Άμστερνταμ "Allert de Lange Verlag".

Στη νουβέλα εξιστορείται η ζωή του Αντρέας Κάρτακ, ενός αλκοολικού στο τελευταίο στάδιο που, λίγο πριν πεθάνει άστεγος και πάμπτωχος, θα βρεθεί αντιμέτωπος με μια σειρά αναπάντεχων γεγονότων που αδύναμος να εκμεταλλευτεί, τα αφήνει να προσπεράσουν. Η νουβέλα διαδραματίζεται στο Παρίσι, μέρος που θα τελειώσει και η ζωή του συγγραφέα και μάλιστα από τον ίδιο λόγο (αλκοολισμός).

Το έργο μεταφέρθηκε στον κινηματογράφο το 1998 σε σκηνοθεσία του Ερμάνο Όλμι (Ermanno Olmi) και παρουσιάστηκε στο «Διεθνές Φεστιβάλ Κινηματογράφου Βενετίας» όπου κέρδισε τον «Χρυσό Λέοντα» εκείνης της χρονιάς (:en:The Legend of the Holy Drinker (film))

Στην Ελλάδα εκτός από τις δυο μεταφράσεις του στα ελληνικά, έχει διασκευασθεί σε θεατρικό έργο με τίτλο «Ο θρύλος του αγίου Κάρτακ και το μικρό λουλούδι».
Έλιοτ Στάναρντ

Ο Έλιοτ Στάναρντ (αγγλικά: "Eliot Stannard", 1 Μαρτίου 1888 - 21 Νοεμβρίου 1944) ήταν Άγγλος σεναριογράφος και σκηνοθέτης του κινηματογράφου. Γεννήθηκε στο Λονδίνο και ήταν γιος του Άρθουρ Στάναρντ και της συγγραφέας Χενριέτα Ελίζα Βόχαν Πάλμερ. Ο Στάναρντ το σενάριο σε 88 ταινίες μεταξύ το 1913 και το 1933, συμπεριλαμβανομένου και οχτώ ταινίες του Άλφρεντ Χίτσκοκ. Επίσης, σκηνοθέτησε και πέντε ταινίες. Κατά τη δεκαετία του 1920, εργάστηκε σε ένα από τα μεγαλύτερα στούντιο της Μεγάλης Βρετανίας, κατά τη διάρκεια του βωβού κινηματογράφου, το Ideal Film Company.
Νιμέτ Νεβζάντ Χανιμεφέντι

Η Νιμέτ Νεβζάντ Χανιμεφέντι (Οθ. Τούρκικα:نيمت نيفزاد سيدة) (Τούρκικα: "Nimet Nevzad Hanımefendi", 2 Μαρτίου 1902 - 23 Ιουνίου 1992) ήταν η πέμπτη σύζυγος του τελευταίου σουλτάνου Μωάμεθ ΣΤ΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Aliyyetü'ş-Şân İkinci Nimet Nevzad Hanım Εfendi Hazretleri
Μ.Γ.Σ. Εθνικός Γαζώρου

Μ.Γ.Σ. Εθνικός Γαζώρου ήταν η ονομασία του συλλόγου με έδρα το Γάζωρο του δήμου Νέας Ζίχνης, στο νομό Σερρών. Αγωνιζόταν με χρώματα το γαλάζιο και το λευκό. Αγωνιστική έδρα της ομάδας αποτελούσε το Δημοτικό Γήπεδο Γαζώρου, χωρητικότητας 300 θεατών.

Από το 2011, η επαγγελματική ομάδα του συλλόγου με την επωνυμία «Εκπολιτιστικός Σύλλογος Γαζώρου Εθνικός ΠΑΕ», χρησιμοποιούσε ως αγωνιστική έδρα το Δημοτικό Γήπεδο Σερρών.
Μάραγκαριτ Φλόρενς Λόρα Τζέρβις

Η Μάραγκαριτ Φλόρενς Λόρα Τζέρβις (αγγλικά: "Marguerite Florence Laura Jervis", 7 Οκτωβρίου 1886 - 10 Μαρτίου 1964), περισσότερο γνωστή ως Όλιβερ Σάντυς ("Oliver Sandys"), ήταν Βρετανίδα σεναριογράφος και συγγραφέας. Κατά τη διάρκεια της συγγραφικής της καριέρας χρησιμοποίησε πολυάριθμα ψευδώνυμα: Countess Barcynska, Hélène Barcynska, Marguerite Florence Barclay, Mrs. Armiger Barczinsky, Caradoc Evans Marguerite, Marguerite Evans, Armiger Barclay και Marguerite Barclay.

Κυκλοφόρησε λίγο λιγότερα από 20 βιβλία, ενώ έγραψε 10 ιστορίες της μεταφέρθηκαν στον κινηματογράφο, όπως το "The Pleasure Garden" (1925), το σκηνοθετικό ντεμπούτο του Άλφρεντ Χίτσκοκ. Γεννημένη στη Βρετανική Ινδία, σπούδασε αρχικά υποκριτική, στην Αγγλία. Κατά τη δεκαετία του 1920, ήταν από τις πιο επιτυχημένες εισπρακτικά συγγραφείς, καθότι έβγαζε πάνω από 1000 λίρες, από πωλήσεις βιβλίων και δικαιώματα ταινιών.
Καρμελίτα Γκέρατι

H Καρμελίτα Γκέρατι (αγγλικά: "Carmelita Geraghty", 21 Μαρτίου 1901 - 7 Ιουλίου 1966) ήταν Αμερικανίδα ηθοποιός, κυρίως του βωβού κινηματογράφου και ζωγράφος. Γεννήθηκε στην Ιντιάνα και είναι κόρη του σεναριογράφου Τομ Γκέρατι. Στον κινηματογράφο ξεκίνησε την καριέρα της τις αρχές της δεκαετίας του 1920 ως κομπάρσος, όμως το 1925 έκανε την πρώτη της πρωταγωνιστική εμφάνιση, στην ταινία του Άλφρεντ Χίτσκοκ, "The Pleasure Garden". Το 1926, εμφανίστηκε και στην ταινία "The Great Gatsby". 

Η τελευταία της κινηματογραφική εμφάνιση έγινε το 1935, στην ταινία "Manhattan Butterfly ". Δέκα χρόνια μετά την απόσυρσή της από τη μεγάλη οθόνη έγινε μία καταξιωμένη ζωγράφος. Τα πρώιμα έργα της ήταν ύφος γαλλικού ιμπρεσιονισμού. Πέθανε μετά από ανακοπή καρδιάς το 1966 και ενταφιάστηκε στο Hollywood Forever Cemetery, του Χόλυγουντ.
Ανθώνας Ηλείας

μικρογραφία|Η περιοχή που ταυτίζεται με τον σύγχρονο νομό Ηλείας στα 1786.
Ο Ανθώνας (επίσημα: ο Ανθών) είναι ορεινός οικισμός του νομού Ηλείας, ευρισκόμενος σε υψόμετρο 380 μέτρων περίπου, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Ήλιδας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Πηνείας ως έδρα του ομώνυμου πρώην δημοτικού διαμερίσματος.

Τα χωριά που βρίσκονται γύρω από τον Ανθώνα είναι τα Άγναντα, η Βουλιαγμένη, το Πανόπουλο, το Καλό Παιδί και η Ροδιά. Η τοπική οικονομία στηρίζεται στην κτηνοτροφία και την γεωργία. Βασικό προϊόν παραγωγής της περιοχής είναι το ελαιόλαδο.
Μαργαρίτα Α΄ της Δανίας

thumb|right|250px|H Μαργαρίτα της Δανίας έφιππη - Ρόσκιλντ, ανδριάντας της Άννας - Μαρίας Κάρλ Νίλσεν
Η Μαργαρίτα Α΄ της Δανίας ή Μαργαρίτα Βάλνταμερνταττερ (δανικά: "Margrete Valdemarsdatter", 15 Μαρτίου 1353 – 28 Οκτωβρίου 1412), βασίλισσα της Δανίας (1387-1412), της Νορβηγίας (1388-1412) και της Σουηδίας (1389-1412) λόγω του γάμου της με τον Χάακον ΣΤ' της Νορβηγίας ήταν νεώτερη κόρη, έκτο και τελευταίο παιδί του βασιλιά Βάλντεμαρ Δ΄ της Δανίας και της συζύγου του Χέλβιγκ του Σλέσβιχ. Η Μαργαρίτα ήταν δημιουργός της Ένωσης του Κάλμαρ, η οποία ένωσε όλα τα σκανδιναβικά έθνη για περισσότερο από έναν αιώνα, έδρασε ως βασίλισσα της Δανίας παρ'ότι την εποχή εκείνη δεν ήταν δανέζικο έθιμο να κυβερνούν γυναίκες.. Έμεινε στην ιστορία σαν πολύ δυναμική και ενεργητική και ενεργητική βασίλισσα με χαρακτηρισμούς όπως "η Σεμίραμις του βορρά" ή "κυρία βασίλισσα", σε ένα γράμμα με προορισμό τον αντίπαλο της Αλβέρτο του Μέκλενμπουργκ φάνηκε ότι ήταν ευρύτατη γνωστές οι ικανότητες και η σοφία της.
Βιρτζίνια Βάλλι

Η Βιρτζίνια Βάλλι (αγγλικά: "Virginia Valli", 10 Ιουνίου 1889 - 24 Σεπτεμβρίου 1968) ήταν Αμερικανίδα ηθοποιός του θεάτρου και κινηματογράφου, όπου συμμετείχε περισσότερο σε βωβές ταινίες, με την καριέρα της, ωστόσο, να σταματά τις αρχές της δεκαετίας του 1930. Γεννημένη στο Ιλινόι, ως Βιρτζίνια ΜακΣουίνι ("Virginia McSweeney"), ξεκίνησε την καριέρα της στα μέσα του 1910. Παρόλα αυτά, περισσότερο εμφανίστηκε κατά τη δεκαετία του 1920, όπου ήταν κι ένα από τα αστέρια της Universal Pictures.

Μερικές ταινίες στις οποίες συμμετείχε ως πρωταγωνίστρια ήταν το "Wild Oranges" (1924), το "The Pleasure Garden" (1925) και το "Evening Clothes" (1927). Το 1929, συμμετείχε στην πρώτη της ομιλούσα ταινία ονόματι "The Isle of Lost Ships" (1929). Ωστόσο, άρχιζε κι έχανε τη φήμη της και μαζί με αυτήν και τις προτάσεις από εταιρείας, έτσι το 1931, εμφανίστηκε στην τελευταία της ταινίας, το "Night Life in Reno". Το 1966, υπέφερε από εγκεφαλικό, και πέθανε δύο χρόνια αργότερα στην Καλιφόρνια. Θάφτηκε στο νεκροταφείο Welwood Murray και ήταν άτεκνη.
Τζανλούκα Τζαμπρότα

Ο Τζανλούκα Τζαμπρότα ("Gianluca Zambrotta", 19 Φεβρουαρίου 1977) είναι Ιταλός πρώην ποδοσφαιριστής και νυν προπονητής.
Ευστάθιος Βουλισμάς

Ο Ευστάθιος Βουλισμάς (1819–1895) ήταν Έλληνας λόγιος ο οποίος διετέλεσε Αρχιεπίσκοπος Κέρκυρας την περίοδο 1884–1895.
Τζέι Τζέι Κέιλ

Ο Τζέι Τζέι Κέιλ, (αγγλ. J. J. Cale, ήτη John Weldon Cale, 1938 - 2013)υπήρξε σημαντικός αμερικάνος μουσικός και συνθέτης. Η μουσική του σε στυλ Tulsa Sound συνδυάζει Rockabilly, Blues, Jazz και Country. Ήταν ο ίδιος ολόκληρη ορχήστρα παίζοντανς όλα τα όργανα στις ηχογραφήσεις του.
Μανουέλ Οράντες

Ο Μανουέλ Οράντες Κοράλ ("λατινικό αλφάβητο : Manuel Orantes Corral"), γεννημένος στην Βαρκελώνη στις 6 Φεβρουαρίου 1949, είναι πρώην Ισπανός πρωταθλητής της αντισφαίρισης και Ολυμπιονίκης. ήταν Νο 2 στον κόσμο στις 23 Αυγούστου 1973.

Ήταν νικητής στο Αμερικανικό όπεν στο μονό το 1974 και φιναλίστ στο Ρολάν Γκαρός στο απλό το 1974 και στο διπλό το 1978 με συμπαίκτη τον Χοσέ Ιγκέρας, και το 1976 ήταν νικητής στο τουρ της ΑΤΡ.

Στο κύπελλο Ντέιβις έχει αγωνιστεί για την Ισπανία σε 14 διοργανώσεις από το 1967 έως το 1980 με ρεκόρ 60 νίκες και 27 ήττες.

Πήρε μέρος στους Ολυμπιακούς αγώνες του Μεξικό το 1968 όπου η αντισφαίριση ήταν άθλημα επίδειξης και κέρδισε το αργυρό μετάλλιο στο απλό και στο διπλό.
Σεχσουβάρ Καντινεφέντι

Η Σεχσουβάρ Καντινεφέντι (Οθ. Τούρκικα: شہسوار قادین افندی) (Τούρκικα: "Şehsuvar Kadınefendi", 2 Μαΐου 1881 - 1945) ήταν η πρώτη σύζυγος του τελευταίου Χαλίφη του Ισλάμ Αμπντούλ Μετζίτ Β΄ και πρώην διαδόχου της Οθωμανικής Αυτοκρατορίας.
Κέολρεντ της Μερκίας

Ο Κέολρεντ της Μερκίας ("Ceolred", πέθανε το 716) βασιλιάς της Μερκίας (709 - 716) ήταν γιος του Έθελρεντ της Μερκίας και της Όσθριθ. Στα τέλη του 7ου αιώνα η Αγγλία ήταν χωρισμένη σε Άγγλο-Σαξονικά βασίλεια από Γερμανικές φυλές οι οποίες είχαν έρθει στην Βρετανία δυο αιώνες πριν. Το βασίλειο της Μερκίας βρισκόταν στο μεγαλύτερο τμήμα της Αγγλικής Μίντλαντς με σύνορα την Νορθουμβρία στα βόρεια, την Ανατολική Αγγλία στα ανατολικά, το Ουέσσεξ στα νότια και το Έσσεξ το βασίλειο των Ανατολικών Σαξόνων με το Λονδίνο να βρίσκεται ανάμεσα στην ανατολική Αγγλία και το βασίλειο του Κεντ.
Η "Εκκλησιαστική ιστορία" του μοναχού από την Νορθουμβρία Βέδα η οποία ολοκληρώθηκε το 731, παρέχει τις περισσότερες πληροφορίες σχετικά με τα Άγγλο-Σαξονικά βασίλεια εκείνης της περιόδου. Το έργο του Βέδα παρέχει πολλές πληροφορίες για τα βασίλεια του Ουέσσεξ και του Κεντ αλλά οι πληροφορίες του για την Μερκία είναι ελάχιστες. Τα διατάγματα του Κέολρεντ με δωρεές γης σε μοναστήρια έχουν διασωθεί από το Αγγλοσαξωνικό χρονικό που συντάχθηκε στο Ουέσσεξ στα τέλη του 9ου αιώνα και περιέχει πληροφορίες από προηγούμενες πηγές. 
Ο πατέρας του Έθελρεντ διαδέχθηκε στον θρόνο τον αδελφό του Γούλφχερ της Μερκίας (675), παραιτήθηκε από τον θρόνο (704) την εποχή που πήγε για προσκύνημα στην Ρώμη με διάδοχο τον ανιψιό του Κοένρεντ της Μερκίας, γιο του Γούλφχερ.
Το μειωμένο κύρος του Κέολρεντ και του προκατόχου του Κοένρεντ προκάλεσε αναταραχές στην αριστοκρατία της Μερκίας, ο διάδοχος του Έθελμπαλντ ήταν εξόριστος κατά την διάρκεια της βασιλείας του Κέολρεντ, η εχθρότητα απέναντι του είχε σαν αιτία τις προστριβές με την δυναστεία του.
Κοένρεντ της Μερκίας

Ο Κοένρεντ της Μερκίας ("Coenred", περί το 675 - μετά το 709) βασιλιάς της Μερκίας (704 - 709) μιας χώρας που βρισκόταν στο κέντρο της Αγγλικής Μίντλαντς, μέλος του Οίκου του Ικέλ ήταν γιος του Γούλφχερ της Μερκίας και της Ερμενίλδας διάδοχος του θείου του Έθελρεντ της Μερκίας. Ο πατέρας του πέθανε (675) και τον διαδέχθηκε στον θρόνο της Μερκίας ο θείος του Έθελρεντ ο οποίος βασίλευσε μέχρι την χρονιά που παραιτήθηκε υπέρ του ανιψιού του Κοένρεντ για να γίνει μοναχός (704). Υπάρχουν ελάχιστα έγγραφα τα οποία έχουν σωθεί από την εποχή της βασιλείας του Κοένρεντ, μια σύγχρονη πηγή αναφέρει ότι δέχτηκε το βασίλειο του επιθέσεις από Ουαλούς. Δεν υπάρχουν καθόλου αναφορές για τον Έθελρεντ σχετικά με σύζυγο ή παιδιά του, ένας βασιλιάς της Μερκίας όμως τον 9ο αιώνα ο Ουίγκσταν καταγράφεται σαν απόγονος του. Ο Κοένρεντ παραιτήθηκε από τον θρόνο (709) υπέρ του πρώτου ξαδέλφου του Κέολρεντ της Μερκίας γιου του Έθελρεντ, στην συνέχεια μετέβη για προσκύνημα στην Ρώμη και παρέμεινε μοναχός μέχρι το τέλος της ζωής του. Ο Βέδας αναφέρει : "βασίλευσε στην Μερκία για σύντομο χρονικό διάστημα με μεγάλη ευγένεια, ακόμα ευγενικότερη ήταν η πράξη του να παραιτηθεί από τον θρόνο και να αποσυρθεί σε μοναστήρι".
Τόνιο Κρέγκερ

Τόνιο Κρέγκερ , "(γερμ. "Tonio Kröger")", είναι ο τίτλος της νουβέλας του Γερμανού λογοτέχνη Τόμας Μαν. Η νουβέλα γράφτηκε τον χειμώνα του 1902 και εκδόθηκε σε βιβλίο το 1913 απο τον γερμανικό εκδοτικό οίκο "S. Fischer" του Βερολίνου. Ωστόσο το έργο πρωτοδημοσιεύτηκε στο φιλολογικό περιοδικό "Die neue Rundschau" τον Φεβρουάριο του 1903.
Η νουβέλα (που ο Μαν την έγραψε σε ηλικία 25 ετών) περιέχει αρκετά αυτοβιογραφικά στοιχεία από την μέχρι τότε καλλιτεχνική πορεία του συγγραφέα. Ο ήρωας της, ο συγγραφέας Τόνιο Κρέγκερ, προερχόμενος από Γερμανό πατέρα και μητέρα μεσογειακής καταγωγής προσπαθεί να συμβιβάσει την ζωή της αστικής τάξης με την καλλιτεχνική δημιουργία.

"...Όπως όλα τα βιβλία του Μαν, κι αυτό είναι μια νουβέλα ιδεών. Με πολλά αυτοβιογραφικά στοιχεία και πολλές από τις σκέψεις που θα στοιχειώσουν τον Μαν σε όλη του ζωή. Οι κρυφές ομοφυλοφιλικές του τάσεις, η αγάπη για κείνον που δεν σε αγαπά, οι σχέσεις ενός ατόμου που διαφέρει με τους υπολοίπους. Τελικά η ίδια η διαφορετικότητα. Πώς μπορείς να είσαι ο εαυτός σου όταν οι άλλοι δεν σε αποδέχονται..."

Η νουβέλα διασκευάστηκε για τον κινηματογράφο το 1968 με τον ίδιο τίτλο, από τον (τότε δυτικογερμανό) Rolf Thiele και παρουσιάστηκε στο 14ο Φεστιβάλ Κινηματογράφου του Βερολίνου. Επίσης, στην Γερμανία έχει διασκευαστεί για το θέατρο και το ραδιόφωνο.
Στην Ελλάδα κυκλοφόρησε από τις εκδόσεις «Ύψιλον» το 1985 σε μετάφραση του Αλέξανδρου Ίσαρη, σε έκδοση 107 σελίδων. Επίσης από τις εκδόσεις «Ίνδικτος» το 2000 σε μετάφραση Αλέξανδρου Κυπριώτη
Δεύτερο πρόγραμμα οικονομικής προσαρμογής για την Ελλάδα

Το Δεύτερο πρόγραμμα οικονομικής προσαρμογής για την Ελλάδα, που συνήθως αναφέρεται ως "δεύτερη δέσμη μέτρων διάσωσης" ή "δεύτερο μνημόνιο", ήταν ένα μνημόνιο συνεννόησης σχετικά με την οικονομική βοήθεια προς την Ελλάδα για την αντιμετώπιση της κρίσης του ελληνικού δημοσίου χρέους.

Υπογράφηκε την 1η Μαρτίου 2012 από την ελληνική κυβέρνηση από τον τότε πρωθυπουργό κ. Λουκά Παπαδήμο και, αφετέρου, από την Ευρωπαϊκή Επιτροπή, εξ ονόματος της Ευρωομάδας, της Ευρωπαϊκής Κεντρικής Τράπεζας (ΕΚΤ) και του (ΔΝΤ).

Το Δεύτερο πρόγραμμα οικονομικής προσαρμογής για την Ελλάδα αντικατέστησε ένα προηγούμενο σχέδιο διάσωσης, το Πρώτο πρόγραμμα οικονομικής προσαρμογής για την Ελλάδα.
Μεχιστέ Καντινεφέντι

Η Ατιγιέ Μεχιστέ Καντινεφέντι (Οθ. Τούρκικα:ميهيستي معام) (Τούρκικα: "Atiye Mehisti Kadinefendi", 27 Ιανουαρίου 1896 - 1964) ήταν η τέταρτη σύζυγος του τελευταίου Χαλίφη του Ισλάμ Αμπντούλ Μετζίτ Β΄ και πρώην διαδόχου της Οθωμανικής Αυτοκρατορίας.
Ζεράλντ Γκρανολιές

Ο Ζεράλντ Γκρανολιές ("λατινικό αλφάβητο : Gerard Granollers Pujol"), γεννημένος στις 30 Ιανουαρίου 1989, είναι πρώην Ισπανός πρωταθλητής της αντισφαίρισης και Μεσογειονίκης.

Η υψηλότερη κατάταξή του ήταν το Νο 217 στον κόσμο στο μονό που έφτασε στις 5 Αυγούστου 2013 και στο διπλό το Νο 144 στις 11 Οκτωβρίου 2010. Αδελφός του είναι ο επίσης αντισφαιριστής Μαρσέλ Γκρανολιές που έχουν αγωνιστεί στο διπλό ως ζευγάρι.

Στους Μεσογειακούς αγώνες του 2009 στην Πεσκάρα κατέκτησε το χάαλκινο μετάλλιο στο διπλό. με συμπαίκτη τον Ρομπέρτο Μπαουτίστα
Ενρίκε ντε Ισασί

Ο Ενρίκε ντε Ισασί ("λατινικό αλφάβητο : Enrique de Isasi e Ivison"), (Χερέθ ντε λα Φροντέρα, 15 Φεβρουαρίου 1899 - 19 Ιουνίου 1983), ήταν Ισπανός συγγραφέας και φωτογράφος, γενικός διευθυντής του οινοποιείου Wisdom & Warter, μέλος της Βασιλικής ακαδημίας επιστημών και τεχνών και της Jerez de la Frontera.

Επίσης σε νεαρή ηλικία είχε συμμετάσχει στο πρώτο πρωτάθλημα αντισφαίρισης της Ισπανίας το 1910 στην Μαδρίτη όπου αποκλείστηκε στον Β γύρο από τον Βινσέντε Μαρτίν
Ενρίκε Μάιερ

Ο Ενρίκε Μάιερ ("λατινικό αλφάβητο : Enrique 'Bubi' Maier"), (Βαρκελώνη 31 Δεκεμβρίου 1910 – Μαδρίτη 22 Αυγούστου 1981) , Ισπανός πρωταθλητής της αντισφαίρισης. Αδελφή του ήταν η Ιζαμπέλ Μάιερ επίσης πρωταθλήτρια της αντισφαίρισης.

Στο πρωτάθλημα Ισπανίας ήταν πρώτος στο απλό το 1929, 1930, 1931, 1932, 1933, 1934 και το 1935, στο διπλό το 1930, 1932, 1934, και 1935, στο μεικτό ήταν το 1929, 190 και το 1934.

Ήταν νικητής στο μεικτό του Γουίμπλεντον το 1932 με συμπαίκτρια την Ελίζαμπεθ Ράιαν και στο αμερικανικό όπεν το 1935 με συμπαίκτρια την Σάρα Πάλφρι. Είχε παίξει στα ημιτελικά του απλού του Γουίμπλετον το 1932 και στο αμερικανικό όπεν το 1935.

Στο κύπελλο Ντέιβις αγωνίστηκε για την Ισπανία σε 7 διοργανώσεις από το 1929 έως το 1935 με ρεκόρ 13 νίκες και 13 ήττες.
Άρμιν Μίλερ-Σταλ

Ο Άρμιν Μίλερ-Σταλ ("Armin Mueller-Stahl" ή "Armin Müller-Stahl", 17 Δεκεμβρίου 1930) είναι Γερμανός ηθοποιός, ζωγράφος και συγγραφέας.
Έριχ Πόμερ

Ο Έριχ Πόμερ (γερμανικά: "Erich Pommer", 20 Ιουλίου 1889 - 8 Μαΐου 1966) ήταν Γερμανός παραγωγός του κινηματογράφου. Ο Πόμερ, μπορεί να θεωρηθεί ο ισχυρότερoς άντρας στη βιομηχανία του ευρωπαϊκού κινηματογράφου τις δεκαετίες 1920 και 1930. Ως παραγωγός, συνδέθηκε ιδιαίτερα με τον γερμανικό εξπρεσιονισμό κατά τη διάρκεια του βωβού κινηματογράφου. Μετά το 1930 εργάστηκε στις ΗΠΑ, όμως μετά τον πόλεμο επέστρεψε για να ανοικοδομήσει τον γερμανικό κινηματογράφο. 

Κατά τη διάρκεια της προεδρίας του στο Decla-Bioscop από το 1924 έως και το 1926 και το UFA GmbH, ο Πόμερ, συμμετείχε στην παραγωγή πολλών κλασικών ταινιών της Δημοκρατίας της Βαϊμάρης, όπως το "Το Εργαστήριο του Δρ. Καλιγκάρι" (1920), το "Dr. Mabuse der Spieler" (1920), τους "Νιμπελούγκεν" (1924), το "Michael" (1924), το "Der letzte Mann" (1924), το "Φάουστ" (1926), το "Metropolis" (1927) και τον "Γαλάζιο Άγγελο" (1930).
Mzeo

Το "Mzeo" (Γεωργιανά: მზეო, Ελληνικά: Ήλιος) είναι ένα τραγούδι από τη Γεωργιανή τραγουδίστρια Μάριαμ Μαμαντάσβιλι. Εκπροσώπησε τη Γεωργία και ήταν το νικητήριο τραγούδι στην Junior Eurovision 2016 στη Βαλέτα της Μάλτας.
Μάριαμ Μαμαντάσβιλι

Η Μάριαμ Μαμαντάσβιλι (Γεωργιανά: მარიამ მამადაშვილი, γεν. 16 Νοεμβρίου 2005) είναι μικρή Γεωργιανή τραγουδίστρια. Κέρδισε την Junior Eurovision 2016 όπου εκπροσωπούσε τη Γεωργία με το τραγούδι "Mzeo". Ζούσε στις ΗΠΑ μέχρι το 2015.

Η Μαμαντάσβιλι ερμηνεύει από την ηλικία των 4. Σπούδασε στο Bzikebistudio στη Γεωργία αλλά και στο Evgeni Mikeladze State Central Music School. Από τότε που μετακόμισε στις ΗΠΑ, είχε εγγραφεί στο Tomlinson Middle School και στο Broadway Method Academy.
Utopian Land

Το "Utopian Land" είναι η Ελληνική συμμετοχή για τον Διαγωνισμό Τραγουδιού της Eurovision 2016, από το Ελληνικό συγκρότημα Argo. Ερμηνεύτηκε στα Ελληνικά, στα Αγγλικά και στα Ποντιακά, μια διάλεκτο που ομιλείται στη Βόρεια Ελλάδα. Το τραγούδι κυκλοφόρησε στις 10 Μαρτίου του 2016.

Το συγκρότημα εκπροσώπησε την Ελλάδα, ερμηνεύοντας στον πρώτο ημιτελικό στις 10 Μαΐου του 2016, αλλά απέτυχε να προκριθεί στον τελικό της 14ης Μαΐου.
Gainsborough Pictures

Η Gainsborough Pictures ήταν μία βρετανική κινηματογραφική εταιρεία με έδρα το Λονδίνο. Η εταιρεία ήταν ενεργή από το 1924 έως και το 1951. Η εταιρεία περισσότερο είναι γνωστή για τις μελοδραματικές ταινίες της κατά τη δεκαετία του 1940. Ιδρυτής της εταιρείας ήταν ο Μάικλ Μπάλκον. Μερικές από τις γνωστές ταινίες του στούντιο είναι το "Νέος και αθώος" (1937) και το "Η Κυρία Εξαφανίζεται" (1938). Η εταιρεία αρχικά στεγαζόταν στα Islington Studios, τα οποία γκρεμίστηκαν το 2002, με το κράτος να τοποθετεί πλακέτα ιστορικότητας στο κτίριο.
Κρασί, Θάλασσα και τ' Αγόρι μου

Το "Κρασί, Θάλασσα και τ' Αγόρι μου" ήταν η πρώτη ελληνική συμμετοχή στο διαγωνισμό τραγουδιού της Eurovision το 1974, στα ελληνικά από τη Μαρινέλλα. Το τραγούδι είναι ένα τυπικό ελληνικό παραδοσιακό μπουζούκι, με την Μαρινέλλα να τραγουδάει ότι μόνο που χρειάζεται στη ζωή είναι "το κρασί, η θάλασσα και ο φίλος της".

Με διεύθυνση ορχήστρας και σύνθεση του Γιώργου Κατσαρού και με στίχους του Πυθαγόρα, ήταν το πρώτο τραγούδι που εκπροσωπούσε την Ελλάδα στο διαγωνισμό τραγουδιού της Eurovision. Η δημοφιλής ελληνίδα τραγουδίστρια Μαρινέλλα επελέγη για να τραγουδήσει το τραγούδι στο διαγωνισμό τραγουδιού Eurovision 1974 που έλαβε χώρα στο Μπράιτον της Αγγλίας στις 6 Απριλίου 1974. Το τραγούδι παρουσιάστηκε πέμπτο κατά σειρά εμφάνισης από τις 17 συμμετοχές της βραδιάς μετά την Άν-Καρίν Στρόμ της Νορβηγίας με το "The First Day of Love" και πριν του Πονγκ του Ισραήλ με το "Natati La Khayay". Κατά το πέρας της ψηφοφορίας, η απόδοση είχε λάβει επτά βαθμούς, τοποθετώντας την ενδέκατη στον τομέα των 17.

Το "Κρασί, Θάλασσα και τ' Αγόρι μου" διαδέχτηκε ως Έλληνας εκπρόσωπος στον Διαγωνισμό η Μαρίζα Κωχ το με το "Παναγιά Μου, Παναγιά Μου". Η Ελλάδα είχε αποσυρθεί από τον Διαγωνισμό του για "άγνωστους λόγους" σύμφωνα με την EBU, αλλά αργότερα ανακαλύφθηκε ότι η απόσυρση ήταν σε ένδειξη διαμαρτυρίας για το ντεμπούτο της Τουρκίας στον Διαγωνισμό το ίδιο έτος λόγω της εισβολής της στην Κύπρο τον Ιούλιο του 1974.
Death Proof

Το Death Proof είναι μια αμερικανική ταινία Exploitation που γράφτηκε και σκηνοθετήθηκε από τον Κουέντιν Ταραντίνο. Ασχολείται με τον Κερτ Ράσελ έναν κασκαντέρ που δολοφονεί νεαρές γυναίκες σε αγωνιστικά ατυχήματα με την χρήση του "ανθεκτικού στο θάνατο" αυτοκίνητου κόλπων. Συνεργάστηκε με την Ροζάριο Ντόσον, τη Βανέσα Φερλίτο, την Τζόρνταν Λαντ, την Ρόουζ Μακ Γκάουαν, την Σίντνεϊ Ταμία Πουατιέ, την Τρέισι Τομς την Μάρι Ελίζαμπεθ Ουίνσταντ, και την κασκαντέρ Ζόι Μπελ. Η ταινία αποτίει φόρο τιμής στις ταινίες slasher, exploitation και muscle car της δεκαετίας του 1970.

Το Death Proof κυκλοφόρησε θεατρικά στις Ηνωμένες Πολιτείες ως μέρος ενός διπλού χαρακτηριστικού με το Planet Terror του Ρόμπερτ Ροντρίγκεζ, υπό τον συλλογικό τίτλο Grindhouse, για να αναδημιουργήσει την εμπειρία της προβολής διπλών χαρακτηριστικών ταινίας Exploitation σε ένα θέατρο "grindhouse". Οι ταινίες κυκλοφόρησαν ξεχωριστά έξω από τις Ηνωμένες Πολιτείες και σε DVD, με το Death Proof να πωλείται στις Η.Π.Α. στις 18 Σεπτεμβρίου 2007. Η ταινία ήταν στον κύριο ανταγωνισμό για τον Χρυσό Φοίνικα στο Φεστιβάλ Κινηματογράφου των Καννών το 2007.

Κατηγορία:Ταινίες του 2007
Κατηγορία:Αγγλόφωνες ταινίες
Κατηγορία:Αμερικανικές ταινίες
Κατηγορία:Αμερικανικές θρίλερ ταινίες δράσης
Κατηγορία:Αμερικανικές θρίλερ ταινίες τρόμου
Κατηγορία:Αμερικανικές ανεξάρτητες ταινίες
Κατηγορία:Ταινίες σε σκηνοθεσία Κουέντιν Ταραντίνο
Κατηγορία:Ταινίες γυρισμένες στην Καλιφόρνια
Ίντμπουρ

Η Ίντμπουρ ("Eadburh", πριν το 787 - 802) μέλος του Οίκου του Ικέλ κόρη του Όφα της Μερκίας και της Κινεθρίθ ήταν σύζυγος του Μπέορτρικ του Ουέσσεξ, σύμφωνα με τον Άσσερ βιογράφο του Αλφρέδου του Μέγα δηλητηρίασε κατά λάθος τον σύζυγο της. Δραπέτευσε στους Φράγκους, της πρόσφεραν την ευκαιρία να παντρευτεί τον Καρλομάγνο αλλά εκείνη το αρνήθηκε και διορίστηκε ηγουμένη σε μοναστήρι. Κατηγορήθηκε στην συνέχεια για μοιχεία και εκδιώχθηκε με αποτέλεσμα να περάσει τις τελευταίες μέρες της ζωής της ζητιανεύοντας στους δρόμους της Παβία. 
Τα τέσσερα από τα πέντε παιδιά του πατέρα της ήταν κόρες, μνημονεύονται και οι τέσσερις σε ένα διάταγμα (787).
Φεγγάρι Καλοκαιρινό

Το "Φεγγάρι Καλοκαιρινό" ήταν η ελληνική συμμετοχή στο διαγωνισμό τραγουδιού της Eurovision 1981, που ερμήνευσε στην ελληνική γλώσσα ο Γιάννης Δημητράς.

Το τραγούδι ερμηνεύτηκε δέκατο έβδομο τη βραδιά (ακολουθώντας τον Βέλγιο Έμλυ Σταρ με το "Samson" και πριν από την Κύπρο με τη "Monika"). Κατά το πέρας της ψηφοφορίας, το τραγούδι έλαβε 55 πόντους, τερματίζοντας 8ο σε ένα πεδίο 20 χωρών.

Το τραγούδι είναι μια μπαλάντα, με τον Δημητρά να λέει το φεγγάρι για το πώς τον κάνει να νιώσει. Υποσχέθηκε, για παράδειγμα, να χτίσει μια εκκλησία "για τα τρελά παιδιά της αγάπης". Συνοδεύτηκε στο πιάνο από την ηθοποιό και πιανίστα Σοφία Χούντρα, η οποία δεν πιστώθηκε στην οθόνη.

Η Ελλάδα επέλεξε να μην εισέλθει στον διαγωνισμό του 1982. Έτσι το τραγούδι διαδέχτηκε ως Έλληνας εκπρόσωπος στο Διαγωνισμό του 1983 από την Κρίστη Στασινοπούλου με το "Μου Λες".


Κατηγορία:Ελληνικά τραγούδια
Κατηγορία:Τραγούδια του 1981
Μου Λες

Το "Μου Λες" ήταν η ελληνική συμμετοχή στο Διαγωνισμό Τραγουδιού της Eurovision 1983, που ερμήνευσε στην ελληνική γλώσσα η Κρίστη Στασινοπούλου.

Το τραγούδι ερμηνεύτηκε δέκατο τη βραδιά (ακολουθώντας τον Ami Aspelund της Φινλανδίας με το "Fantasiaa" και πριν από την ολλανδική Bernadette με το "Sing Me a Song"). Κατά το πέρας της ψηφοφορίας, είχε λάβει 32 πόντους, τερματίζοντας 14ο σε ένα πεδίο 20 χωρών.

Το τραγούδι είναι μια μπαλάντα, με την Στασινοπούλου να λέει στον εραστή της πώς αισθάνεται όταν της λέει πράγματα.

Η Ελλάδα δεν συμμετείχε στον Διαγωνισμό του 1984. Έτσι, το τραγούδι διαδέχτηκε ως Έλληνας εκπρόσωπος στο Διαγωνισμό του 1985 ο Τάκης Μπινιάρης με το "Μοιάζουμε".


Κατηγορία:Ελληνικά τραγούδια
Κατηγορία:Τραγούδια του 1983
Χουάν Χισμπέρτ

Ο Χουάν Χισμπέρτ (ο πρεσβύτερος) ("λατινικό αλφάβητο : Juan Gisbert, Padre"), γεννημένοςστην Βαρκελώνη στις 5 Απριλίου 1942, είναι πρώην Ισπανός πρωταθλητής της αντισφαίρισης και νομικός. Γιος του είναι ο πρωταθλητής της αντισφαίρισης Χουάν Χισμπέρτ Σούλτσε.

Ο Χιμπέρτ ήταν φιναλίστ το 1968 στο απλό του Αυστραλιανού όπεν όπου είχε χάσει στον τελικό από τον Μπιλ Μπάουρι με 7-5 2-6 9-7 6-4. Είχε κατακτήσει το χρυσό μετάλλιο στην Πανεπιστημιάδα του Τόκυο στο διπλό το 1967. 

Στο κύπελλο Ντέιβις αγωνίστηκε για την Ισπανία σε 10 διοργανώσεις από το 1965 έως το 1976 με ρεκόρ 45 νίκες και 24 ήττες.

Στους Ολυμπιακούς αγώνες του 1968 στο Μεξικό, η αντισφαίριση ήταν άθλημα επίδειξης, στο διπλό με συμπαίκτη τον Μανόλο Σαντάνα κατέκτησαν το αργυρό μετάλλιο.
Μοιάζουμε

Το "Μοιάζουμε" ήταν η ελληνική συμμετοχή στο διαγωνισμό τραγουδιού της Eurovision 1985, που ερμήνευσε στην ελληνική γλώσσα ο Τάκης Μπινάρης.

Το τραγούδι εκτελέστηκε δέκατο πέμπτο το βράδυ (μετά το Margo του Λουξεμβούργου, ο Franck Oliver, η Diane Solomon, η Ireen Sheer, ο Malcolm και ο Chris Roberts με το "Children, Kinder, Enfants"). Μετά το πέρας της ψηφοφορίας, έλαβε 15 πόντους, τοποθετώντας την 16η θέση σε ένα πεδίο 19.

Το τραγούδι είναι μια μπαλάντα, με τον Μπινιάρη να τραγουδάει στην ερωμένη του ότι παρόλες τις διαφορές τους είναι ίδιοι - και πρέπει να το θυμούνται αυτό.

Η Ελλάδα εξέλεξε στη συνέχεια τραγούδι για το Διαγωνισμό του 1986, το οποίο ήταν το "Βαγκόν-λι" από την Πωλίνα, αλλά δεν έλαβε μέρος. Έτσι, διαδέχθηκε ως Έλληνας εκπρόσωπος στο Διαγωνισμό του 1987 το "Stop" των Bang.
Μαρία Χριστίνα, Πριγκίπισσα Μιχαήλ του Κεντ

Η Μαρία Χριστίνα, Πριγκίπισσα Μιχαήλ του Κεντ (γεννημένη ως Βαρώνη Μαρία Χριστίνα φον Ράιμπνετς "Baroness Marie Christine von Reibnitz", 15 Ιανουαρίου 1945 -) είναι η σύζυγος του Πρίγκιπα Μιχαήλ του Κεντ.
Περνέλη Φλαμέλ

Η Περνέλη Φλαμέλ (Perenelle Flamel ή Περνέλ ή Περονέλη) (1320 ή 1340 - 1397) ήταν Γαλλίδα αλχημίστρια που έζησε στο Παρίσι. Έκανε πολλές αγαθοεργίες και ευεργέτησε διάφορες εκκλησίες, μοναστήρια και φτωχοκομεία ενώ ανήγειρε και πολλά εκκλησιαστικά αγάλματα. Έγινε γνωστή ως αλχημίστρια λόγω της φήμης ότι ανακάλυψε την φιλοσοφική λίθο και το ελιξήριο της αθανασίας.

Η Περνέλη Λετά (Lethas), όπως ήταν το όνομά της μέχρι εκείνη την στιγμή, έμεινε χήρα δύο φορές και απέκτησε σημαντική περιουσία από όσα κληρονόμησε από τους συζύγους της. Το 1355 παντρεύτηκε για τρίτη φορά, τον γραφέα Νικολά Φλαμέλ.

Η ενασχόληση του ζευγαριού με την αλχημία ξεκίνησε όταν το 1357 ο Νικολά βρήκε τυχαία και αγόρασε για δύο φιορίνια ένα περίεργο βιβλίο που ηταν γραμμένο σε μία άγνωστη για το ζευγάρι γλώσσα και υποτίθεται ότι περιείχε το μυστικό της "Μεταστοιχείωσης" και της δημιουργίας της Φιλοσοφικής Λίθου. Τα επόμενα 21 χρόνια οι Φλαμέλ εργάστηκαν για να μεταφράσουν το βιβλίο και να ακολουθήσουν τις οδηγίες του, αλλά κανένα από τα πειράματά τους δεν είχε αποτέλεσμα. Έτσι ο Νικολά πήγε στην Ισπανία όπου συμβουλεύτηκε έναν Εβραίο γιατρό που γνώριζε σχετικά με την αλχημεία. Όταν ο Νικολά επέστρεψε στη Γαλλία, το ζευγάρι εργάστηκε πυρετωδώς για τα επόμενα τρία χρόνια και τελικά στις 17 Ιανουαρίου 1382, σύμφωνα με την μαρτυρία του Νικολά, κατάφεραν να μεταστοιχειώσουν μισό κιλό υδράργυρο σε "καθαρό ασήμι" ενώ στις 25 Απριλίου κατάφεραν από την "κόκκινη λίθο" να δημιουργήσουν "σχεδόν άλλο τόσο χρυσάφι".

Η Φλαμέλ πέθανε στις 11 Σεπτεμβρίου 1397 αφήνωντας στον σύζυγό της 5.300 γαλλικές λίρες.

Λέγεται ότι τόσο εκείνη όσο και ο σύζυγός της στην πραγματικότητα δεν πέθαναν ποτέ γιατί είχαν ανακαλύψει την φιλοσοφική λίθο.
Χωρίς αγάπη

Το Χωρίς αγάπη (πρωτότυπος τίτλος: Nelyubov, Нелюбовь) είναι ρωσική ταινία του 2017 σε σκηνοθεσία του Αντρέι Ζβιάγκιντσεφ.
Αθανάσιος Παυλόπουλος

Ο Αθανάσιος Παυλόπουλος (1913 - 22 Ιουλίου 1993), του Χαραλάμπους, ήταν Έλληνας ιατρός και πολιτικός από την Αρκαδία. Υπηρέτησε ως βουλευτής από το 1952 ως το 1963.
Ηλίας Οικονομόπουλος

Ο Ηλίας Οικονομόπουλος του Δημητρίου (1906 - 16 Δεκεμβρίου 1985) ήταν Έλληνας δικηγόρος και πολιτικός.
Ανδρέας Δερδεμέζης

Ο Ανδρέας Δερδεμέζης (1913 - 31 Μαρτίου 1991), του Αλεξίου, ήταν Έλληνας δικηγόρος και πολιτικός. Ο αδελφός του, Βασίλειος (1906-1979) ήταν επίσης βουλευτής και υπουργός.
Ζαχαρίας Κράτσας

Ο Ζαχαρίας Κράτσας (9 Δεκεμβρίου 1937 - 9 Δεκεμβρίου 1985) του Γεωργίου και της Κωνσταντούλας, ήταν Έλληνας γιατρός και πολιτικός, με καταγωγή από την Ικαρία. Υπηρέτησε ως βουλευτής Σάμου από το 1974 ως το 1981.
Βασίλειος Τσαπόγας

Ο Βασίλειος Τσαπόγας του Γεωργίου (1903 - 11 Δεκεμβρίου 1985) ήταν Έλληνας πολιτικός και βουλευτής από το Χατζή Μεσσηνίας.
Λεϊλά Αλίεβα

Λεϊλά Αλίεβα (στα αζερίκα: Leyla İlham qızı Əliyeva) γεννήθηκε στις 3 Ιουλίου 1984 στην Μόσχα. Αυτή είναι το δημόσιο πρόσωπο του Αζερμπαϊτζάν,  ο αρχισυντάκτης του περιοδικού «Baku», Αντιπρόεδρος του Ιδρύματος Heydar Aliyev και επικεφαλής της αντιπροσωπείας του Ιδρύματος στη Ρωσία , Πρόεδρος του Οργανισμού Νεολαίας του Αζερμπαϊτζάν στη Ρωσία - AMOR , ο ιδρυτής της IDEA - Πρωτοβουλίες του διεθνούς διαλόγου για την προστασία του περιβάλλοντος. Λεϊλά είναι η πρώτη κόρη του προέδρου του Αζερμπαϊτζάν, του Ιλχάμ Αλίγιεφ, εγγονή του Χαϊντάρ Αλιέφ.
Ζόραν Ζάεφ

Ο Ζόραν Ζάεφ (, γενν. 8 Οκτωβρίου 1974) είναι Σλαβομακεδόνας οικονομολόγος, πολιτικός και ο εν ενεργεία πρωθυπουργός της Βόρειας Μακεδονίας από τις 20 Αυγούστου 2020. 

Πριν από την ανάληψη των καθηκόντων του ως πρωθυπουργού, ο Ζάεφ ήταν μέλος της Συνέλευσης της Βόρειας Μακεδονίας μεταξύ 2003 και 2005 και δήμαρχος της Στρώμνιτσας από το 2005 έως το 2016. Είναι Πρόεδρος της κεντροαριστερής Σοσιαλδημοκρατικής Ένωσης Μακεδονίας. Τον Ιανουάριο του 2020 παραιτήθηκε από την πρωθυπουργία και επανεξελέγη στις εκλογές του Ιουλίου του 2020 για δεύτερη θητεία.
Bavaria Film

Η Bavaria Film είναι μία Γερμανική εταιρεία παραγωγής ταινιών, με έδρα το Μόναχο και πρόκειται για μία από τις μεγαλύτερες εταιρείες στον χώρο της στην Ευρώπη, με περίπου 30 θυγατρικές εταιρείες. Η εταιρεία ιδρύθηκε το 1919. Μερικές από τις πιο γνωστές ταινίες που γυρίστηκαν στα στούντιό της ήταν το κινηματογραφικό ντεμπούτο του Άλφρεντ Χίτσκοκ, "The Pleasure Garden" (1925), το "Paths of Glory" (1957), του Στάνλεϊ Κιούμπρικ, το "Freud: The Secret Passion" (1960), του Τζον Χιούστον, το "One, Two, Three" (1961) του Μπίλι Γουάιλντερ, το "The Great Escape" (1963) του Τζον Στάρτζες, "το Η Μελωδία της Ευτυχίας" (1965) του Ρόμπερτ Γουάιζ και το "The Snowden Files" (2015), του Όλιβερ Στόουν, μεταξύ άλλων.
Black Mirror

Το Black Mirror είναι μια βρετανική τηλεοπτική σειρά επιστημονικής φαντασίας που δημιουργήθηκε από τον Τσάρλι Μπρούκερ, με τους Μπρούκερ και Άνναμπελ Τζόουνς να λειτουργούν ως showrunners του προγράμματος. Επικεντρώνεται σε σκοτεινά και σατιρικά θέματα που εξετάζουν τη σύγχρονη κοινωνία, ιδιαίτερα όσον αφορά τις απρόβλεπτες συνέπειες των νέων τεχνολογιών. Τα επεισόδια είναι αυτοτελή έργα, συνήθως τοποθετημένα σε εναλλακτικό ή στο εγγύς μέλλον. Η εκπομπή ξεκίνησε στο βρετανικό κανάλι 4, τον Δεκέμβριο του 2011. Μια δεύτερη σειρά ξεκίνησε τον Φεβρουάριο του 2013. Το Σεπτέμβριο του 2015, η Netflix εξαγόρασε το πρόγραμμα, αναθέτοντας μια σειρά 12 επεισοδίων που χωρίστηκαν αργότερα σε δύο σειρές από έξι επεισόδια. Το πρώτο κυκλοφόρησε στο Netflix παγκοσμίως ως η τρίτη σειρά στις 21 Οκτωβρίου 2016. Η ταινία για την τέταρτη σειρά ολοκληρώθηκε τον Ιούνιο του 2017, με την πρεμιέρα να αναμένεται κατά το τελευταίο τρίμηνο του έτους.
Μαξ Φέρνερ

O Μαξ Φέρνερ (γερμανικά: "Max Ferner", 18 Απριλίου 1881 - 9 Οκτωβρίου 1940) ήταν Γερμανός δραματουργός και σεναριογράφος. Ο Φέρνερ είναι περισσότερο γνωστός για τη συνεργασία του με τον Μαξ Νιλ, με τον οποίον έγραψαν το λιμπρέτο για δύο οπερέτες του Αυστριακού συνθέτη Καρλ Μίχαελ Ζίχερ. Εκτός από αυτό έγραψαν και αρκετά θεατρικά έργα, αλλά και μόνος του ο Φέρνερ, όπως το "Der Schuß im Pavillon" (1925), το "Der siebente Junge" (1926) και το "Du schönste aller Rosen" (1927). Κατά τη δεκαετία του 1920 έγραψε ή συνέγραψε και σενάριο για τον κινηματογράφο, όπως το "The Mountain Eagle" (1927), τη δεύτερη μεγάλου μήκους ταινία του Άλφρεντ Χίτσκοκ και το "Waterloo" (1929).
3%

Το 3% (βραζιλιανικά πορτογαλικά: "Três por cento") είναι μια βραζιλιάνικη δυστοπική θρίλερ σειρά που δημιουργήθηκε από τον Pedro Aguilera, με πρωταγωνιστές τη Bianca Comparato και τον Χοάο Μιγκέλ. Αναπτύχθηκε από ένα ανεξάρτητο πειραματικό επεισόδιο το 2009 και είναι η πρώτη πρωτότυπη σειρά του Netflix στην πορτογαλική γλώσσα και η δεύτερη μη αγγλική παραγωγή μετά την ισπανική σειρά Club de Cuervos.

Ο πρώτος κύκλος έγινε διαθέσιμος στο Netflix παγκοσμίως στις 25 Νοεμβρίου του 2016, αποτελούμενος από 8 επεισόδια. Στις 4 Δεκεμβρίου 2016 επιβεβαιώθηκε ένας δεύτερος κύκλος στην επίσημη σελίδα της σειράς στο Facebook, ο οποίος προβλήθηκε στις 27 Απριλίου 2018 και αποτελείται από 10 επεισόδια συνολικά. Τον Ιούνιο του ίδιου έτους, το Netflix ανακοίνωσε ότι η σειρά ανανεώθηκε για έναν τρίτο κύκλο οποίος έκανε την πρεμιέρα του στις 7 Ιουνίου 2019, αποτελούμενος από 8 επεισόδια. Τον Αύγουστο του 2019, το "3%" ανανεώθηκε για έναν τέταρτο και τελευταίο κύκλο ο οποίος προβλήθηκε επίσημα στις 14 Αυγούστου 2020, με 7 επεισόδια στο σύνολο.
Ζεμγκάνγκ

Το Ζεμγκάνγκ είναι πόλη και πρωτεύουσα της ομώνυμης επαρχίας του Μπουτάν.

Το 2005 το Ζεμγκάνγκ είχε πληθυσμό 2,332 κατοίκων.
Portal 2

Το Portal 2 (ελληνικά: Πύλη 2) είναι ένα βιντεοπαιχνίδι παζλ πρώτου προσώπου που αναπτύχθηκε και δημοσιεύθηκε από την Valve Corporation. Είναι η συνέχεια του Portal (2007) και κυκλοφόρησε στις 19 Απριλίου 2011 για τα Microsoft Windows, το OS X, το Linux, το PlayStation 3 και το Xbox 360. Οι ηλεκτρονικές εκδόσεις του παιχνιδιού εκδόθηκαν από την Electronic Arts, Οι εκδόσεις ηλεκτρονικών υπολογιστών διακινούνται μέσω της υπηρεσίας παράδοσης περιεχομένου της εταιρείας Valve Steam. Το Portal 2 ανακοινώθηκε τον Μάρτιο του 2010, μετά από ένα εβδομαδιαίο παιχνίδι εναλλαγής πραγματικότητας βασισμένο σε νέα patches στο αρχικό παιχνίδι. Πριν από την κυκλοφορία του παιχνιδιού στη Steam, η εταιρεία κυκλοφόρησε το Potato Sack, ένα δεύτερο πολυετείς εναλλασσόμενο παιχνίδι πραγματικότητας, που περιελάμβανε 13 ανεξάρτητους ανεπτυγμένους τίτλους που κατέληξαν σε κατανεμημένη υπολογιστική ψευδαίσθηση για να κυκλοφορήσει το Portal 2 αρκετές ώρες νωρίτερα.
Αντρές Χιμένο

Ο Αντρές Χιμένο ("Andrés Gimeno Tolaguera", Βαρκελώνη 3 Αυγούστου 1937 – 9 Οκτωβρίου 2019) ήταν Ισπανός πρωταθλητής της αντισφαίρισης.

Το μεγαλύτερο του επίτευγμα ήταν το 1972, όταν κέρδισε το Γαλλικό Όπεν. Κέρδισε επίσης το 1971 στο Μόναχο και το 1975 στο Shreveport. Ήταν επίσης φιναλίστ στο Αυστραλιανό όπεν το 1968. Κέρδισε το 1960 το "Sunshine Nations Cup" και το Κύπελλο Γκαλέα. Μέλος της ισπανικής ομάδας στο κύπελλο Ντέιβις για 11 χρόνια. Κέρδισε το χρυσό μετάλλιο στους Πανεπιστημιακούς Αγώνες του 1967 στο Τόκιο. Ξεκίνησε να παίζει επαγγελματικά το 1965 σε ηλικία 23 ετών, αφού αποφοίτησε από τη Νομική σχολή του πανεπιστημίου της Βαρκελώνης.
Γκιγιέρμο Γκαρθία Λόπεθ

Ο Γκιγιέρμο Γκαρθία Λόπεθ ("λατινικό αλφάβητο : Guillermo García López") , γεννημένος στις 4 Ιουνίου 1983, είναι πρώην Ισπανός πρωταθλητής της αντισφαίρισης. Ήταν Νο 23 στον κόσμο τον Φεβρουάριο του 2011. 

Ξακίνησε την αντισφαίριση όταν ήταν επτά ετών. Κατέκτησε δύο μετάλλια στους Μεσογειακούς αγώνες του 2005 στην Αλμερία, ένα χρυσό στο διπλό και ασημένιο στο απλό. Ήταν φιναλίστ στο διπλό του Αμερικανικού όπεν το 2016 με συμπαίκτη τον Pablo Carreño Busta.
Πόππυ

Η Πόππυ ("Poppy", 1 Ιανουαρίου 1995) είναι Αμερικανίδα τραγουδίστρια, τραγουδοποιός, συνθέτης, χορεύτρια, μοντέλο, και YouTube προσωπικότητα. Μετακόμισε στο Λος Άντζελες το 2014, όπου έγινε γνωστή ενώ δούλευε μαζί με τον σκηνοθέτη και μουσικό Ταϊτάνικ Σιγκλαίρ, ο οποίος βοήθησε την παρουσία της στο YouTube, σκηνοθετώντας μικρού μήκους καλλιτεχνικά και μουσικά βίντεο. Επίσης ακολούθησε μουσική σταδιοδρομία, όπου υπέγραψε με την Island Records και κυκλοφόρησε το πρώτο της EP, "Bubblebath" (2016). Το 2017 κυκλοφόρησε το πρώτο ολοκληρωμένο στούντιο άλμπουμ της, "Poppy.Computer" και ξεκίνησε την πρώτη της περιοδεία.
Σε Απόσταση Βολής

Το Σε Απόσταση Βολής (αγγλικά: "Striking Distance") είναι μια αμερικανική ταινία δράσης του 1993, όπου πρωταγωνιστεί ο Μπρους Γουίλις ως ο αστυνομικός ντετέκτιβ ανθρωποκτονιών Τόμας Χάρντυ του Πιτσμπουργκ. Στην ταινία συμπρωταγωνιστούν η Σάρα Τζέσικα Πάρκερ, ο Ντένις Φαρίνα και ο Τομ Σίζεμορ. Η σκηνοθεσία ήταν του Ράουντι Χέρρινγκτον και το σενάριο ήταν του ίδιου του Χέρρινγκτον και της Μάρτυ Κάπλαν. Τα γυρίσματα της ταινίας έγιναν σε μια περιοχή κοντά στο Πιτσμπουργκ ; ο αρχικός τίτλος της ήταν "Τρία Ποτάμια" ("Three Rivers").
Στιβ Κάττς

Ο Στιβ Κάττς (αγγλικά: Steve Cutts) είναι Άγγλος εικονογράφος και animator με έδρα το Λονδίνο της Αγγλίας. Τα έργα τέχνης του σατιρίζουν τις υπερβολές της σύγχρονης κοινωνίας. Το στυλ του είναι εμπνευσμένο από τα κινούμενα σχέδια της δεκαετίας του '30 και του '40, καθώς και σύγχρονα κόμικς και γραφικά μυθιστορήματα.

Πριν να γίνει ελεύθερος επαγγελματίας το 2012, ο Κάττς εργάστηκε ως εικονογράφος για το δημιουργικό γραφείο Glue Isobar του Λονδίνου. Εργάστηκε σε ψηφιακά έργα για εταιρείες όπως η Coca-Cola, η Google, η Sony και η Toyota.

Το 2012, ο Κάττς δημιούργησε τη δημοφιλέστερη ταινία του, το "MAN", που έχει περιβαλλοντικά θέματα και δικαιώματα των ζώων. Δημιουργημένο με τα Adobe Flash και After Effects, ο Κάττς περιγράφει την ταινία ως "εξετάζοντας τη σχέση του ανθρώπου με τον φυσικό κόσμο". Το βίντεο έχει πάνω από 22 εκατομμύρια προβολές στο YouTube.

Τον Ιανουάριο του 2016, ο Κάττς ως ένας couch gag για μια σεζόν 27 επεισοδίων του The Simpsons χαρακτήρισε ένα αφιέρωμα στις τηλεοπτικές εκπομπές της δεκαετίας του 1980 όπως το Miami Vice. Το βίντεο έχει πάνω από 12 εκατομμύρια προβολές στο YouTube.

Τον Οκτώβριο του 2016 ένα βίντεο Κάττς για το τραγούδι "Are You Lost In The World Like Me?" από το Moby και την Empire Pacific Choir που απευθύνεται στον εθισμό των smartphone, με το animation Max Fleischer. Ο Moby προσέλαβε τον Cutts για να δημιουργήσει το βίντεο μετά από «έκπληξη και έκρηξη» από την ταινία του "MAN". Το βίντεο κέρδισε το Webby Award 2017 για κινούμενα σχέδια.

Τον Ιούνιο του 2017, ο Κάττς απεικόνισε ένα άλλο βίντεο για το Moby και την Void Pacific Choir, στο "In This Cold Place από το άλμπουμ More Fast Songs About the Apocalypse." Ο Κάττς δήλωσε ότι και τα δύο βίντεο του Moby αντιπροσωπεύουν τον «καταναλωτισμό, την απληστία, τη διαφθορά και τελικά την αυτοκαταστροφή μας».
Εδουάρδο Φλακέρ

Ο Εδουάρδο Φλακέρ ι Βάθκεθ ("λατινικό αλφάβητο : Eduard Flaquer i Vázquez"), (Βαρκελώνη, 4 Σεπτεμβρίου 1894 - Zumaia, 18 Αυγούστου 1951), ήταν Ισπανός πρωταθλητής της αντισφαίρισης και ποδοσφαιριστής.
Μητροπολίτης Πισιδίας Σωτήριος Τράμπας

Ο Μητροπολίτης Πισιδίας Σωτήριος Τράμπας (1929) είναι Ελληνορθόδοξος Μητροπολίτης.
Ουίγκμουντ της Μερκίας

Ο Ουίγκμουντ της Μερκίας ("Wigmund", πέθανε το 840) βασιλιάς της Μερκίας (839 - 840) ήταν γιος και διάδοχος του Ουίγκλαφ της Μερκίας, πολλοί ιστορικοί πιστεύουν ότι πέθανε πριν από τον πατέρα του αφού δεν είναι τίποτα βέβαιο πέρα από μια σύντομη συμβασιλεία μαζί του. Είναι ο πατέρας του Ουίγκσταν ο οποίος παραιτήθηκε την ίδια χρονιά (840) υπέρ του θείου του Μπέορθγουλφ της Μερκίας για να εισέλθει σε μοναστήρι και βρήκε αργότερα μαρτυρικό θάνατο από τον γιο του Μπέορθγουλφ Μπέορτφριθ (849). Ο Ουίγκμουντ παντρεύτηκε την Έλφλιντ της Μερκίας κόρη του Κέολγουλφ Α΄ της Μερκίας γι'αυτό πολλοί πιστεύουν ότι ο Κέολγουλφ Β΄ της Μερκίας τελευταίος εκπρόσωπος της Δυναστείας "C" είναι απόγονος του Ουίγκμουντ.
Το κάλπικο ζύγι

Το κάλπικο ζύγι. H ιστορία ενός επιθεωρητή επί των μέτρων και των σταθμών, "(γερμ.Das falsche Gewicht. Die Geschichte eines Eichmeisters)", όπως είναι ο πλήρης τίτλος, είναι μυθιστόρημα του λογοτέχνη Γιόζεφ Ροτ, που εκδόθηκε το 1937 από τον Ολλανδικό εκδοτικό οίκο, "Querido-Verlag". 
Ήρωας του έργου, είναι ο υπαξιωματικός Άνζελμ Άιμπενσυτς, (Anselm Eibenschütz), ο οποίος παραιτείται από την στρατιωτική του καριέρα και αναλαμβάνει επιθεωρητής επί των μέτρων και των σταθμών που χρησιμοποιούνται στο εμπόριο, σε μια απομακρυσμένη και ξεχασμένη επαρχία της Αυστροοουγρικής Αυτοκρατορίας. Σε ένα κόσμο που βασιλεύει η απάτη και η δωροδοκία, ο Άιμπενσυτς, αγωνίζεται ολομόναχος να διατηρήσει το δικό του σύστημα αξιών και εντιμότητας.
"Στο πρόσωπο του Άνζελμ Άιμπενσυτς, ο συγγραφέας δημιούργησε έναν από τους πιο πειστικούς και συγκινητικούς χαρακτήρες του. Μέσα από την αναπόδραστη παρακμή του τίμιου επιθεωρητή, που αναζήτα καταφύγιο στο ποτό και σ' έναν αδύνατο και καταστροφικό έρωτα, σκιαγραφεί με απλότητα και αγωνία, ένταση και μυστήριο, τον κόσμο της ετοιμόρροπης Αυστροουγγαρίας, της τελευταίας ευρωπαϊκής αυτοκρατορίας. Με λιτά μέσα, δημιουργεί σαγηνευτικές εικόνες αλλά και σκηνές γεμάτες λαμπερές λεπτομέρειες, διανθισμένες με μια ανεπαίσθητη αύρα παρωδίας, με φόντο τα σκονισμένα, χιονοσκέπαστα και λασπερά τοπία της μεθοριακής υπαίθρου, στα σύνορα με τη Ρωσία. Το "Κάλπικο ζύγι" αποτελεί ένα από τα πιο αριστοτεχνικά και άρτια μυθιστορήματα της ύστερης περιόδου του Ροτ."
Και αυτό το μυθιστόρημα του Ροτ γυρίστηκε σε ταινία το 1971 με τον ίδιο τίτλο "Das falsche Gewicht" σε σκηνοθεσία του Γερμανού Bernhard Wicki.
Στην Ελλάδα, το έργο εκδόθηκε από τις εκδόσεις «Άγρα» το 2017 σε μετάφραση της Ηλιάνας Αγγελή.
Αγγελική Ηλιάδη

Η Αγγελική Ηλιάδη (Αθήνα, 16 Σεπτεμβρίου 1977) είναι Ελληνίδα τραγουδίστρια.
Ουίγκσταν

Ο Ουίγκσταν ή Άγιος Ουίγκσταν ("Wigstan", πέθανε το 849), βασιλιάς της Μερκίας (840) ήταν γιος και διάδοχος του Ουίγκμουντ της Μερκίας και της Έλφλιντ της Μερκίας κόρης του Κέολγουλφ Α΄ της Μερκίας.
Πολύ λίγα είναι γνωστά για τον Ουίγκσταν από πηγές της εποχής του όπως και για όλους τους τελευταίους βασιλείς βασιλείς της Μερκίας μετά την εξάλειψη του Οίκου του Ικέλ, οι παππούδες του ήταν αντίστοιχα οι Ουίγκλαφ της Μερκίας και ο Κέολγουλφ Α΄. Ο πατέρας του Ουίγκμουντ ο οποίος είχε συμβασιλεύσει με τον παππού του Ουίγκλαφ πέθανε από δυσεντερία πιθανότερα πριν από αυτόν αφήνοντας τον μικρό Ουίγκσταν διάδοχο του παππού του (840). Ο Ουίγκσταν ωστόσο σύντομα αρνήθηκε την βασιλεία παραιτήθηκε την ίδια χρονιά για να γίνει μοναχός αφήνοντας τον θρόνο της Μερκίας στον μεγάλο θείο του Μπέορθγουλφ της Μερκίας. Ο νέος βασιλιάς Μπέορθγουλφ αργότερα ζήτησε σαν σύζυγο για τον γιο του Μπέορτρικ την χήρα μητέρα του Ουίγκσταν Έλφλιντ, ο ίδιος ο Ουίγκσταν αρνήθηκε λόγω της συγγένειας που είχαν μεταξύ τους. Ο οργισμένος Μπέορθγουλφ αποφάσισε να εκδικηθεί, ο Μπέορτφριθ δεύτερος γιος του Μπέορθγουλφ επισκέφτηκε τον Ουίγκσταν στο μοναστήρι με φιλικές τάχα διαθέσεις, όταν χαιρετήθηκαν τον χτύπησε με το μαχαίρι στο κεφάλι και στην συνέχεια ο υπηρέτης του τον σκότωσε με το ξίφος του.
Ο Φλωρέντιος του Γούστερ αναφέρει :

"Ο Μπέορτφριθ γιος του βασιλιά της Μερκίας Μπέορθγουλφ αποφάσισε να δολοφονήσει τον ξάδελφο του Άγιο Ουίγκσταν την 1η Ιουλίου παραμονή της Πεντηκοστής. Οι δυο ήταν εγγόνια βασιλέων της Μερκίας ο Ουίγκσταν του Ουίγκλαφ της Μερκίας και ο Μπέορθγουλφ του Μπέορνγουλφ της Μερκίας, η μητέρα του Ουίγκσταν ήταν κόρη του παλιότερου βασιλιά Κέολγουλφ Α΄. Μετά τον φόνο η σωρός του Ουίγκσταν μεταφέρθηκε στο Ρέπτον για να ταφεί, ένα διάσημο μοναστήρι εκείνης της εποχής στο οποίο είχε ταφεί ο παππούς του Ουίγκλαφ. Πολλά θαύματα καταγράφηκαν αμέσως στον τόπο της μαρτυρικής δολοφονίας του, μια στήλη φωτός εμφανίστηκε μέχρι τον ουρανό και παρέμεινε ορατή από τους κατοίκους 30 μέρες."

Ο τόπος του μαρτυρικού θανάτου του Ουίγκσταν ήταν πιθανότατα το Σροπσάιρ αλλά έχουν προταθεί από τους ιστορικούς και άλλες τοποθεσίες όπως το Λέστερσιρ και το Κεϊμπριτζσάιρ τόποι στους οποίους λατρεύεται η αγιότητα του. Το Ρέπτον, ο τόπος ταφής του έγινε ο διάσημος τόπος λατρείας του Αγίου μέχρι την εποχή που ο Κνούτος μετέφερε τα οστά του στο αβαείο του Ίβσαμ. Ο Ντομινίκ του Ίβσαμ, ηγούμενος του αβαείου του Ίβσαμ έγραψε τον 12ο αιώνα ένα έργο σχετικά με την ζωή του Αγίου Ουίγκσταν.
Το αβαείο κατεδαφίστηκε τον 16ο αιώνα την εποχή της θρησκευτικής Μεταρρύθμισης μαζί με πολλά άλλα αβαεία στην Αγγλία εκείνη την εποχή, στην ενοριακή εκκλησία του Σροπσάιρ ανακαλήφτηκε ο διάσημος γυάλινος πυλώνας στον τόπο που εκτοξεύτηκε προς τον ουρανό το θείο φώς μετά την δολοφονία του.
Καραϊναγκάρ

Το Καραϊναγκάρ (ταμιλικά: காரை நகர்) (προφέρεται Κααράι-Ναγκάρ) βρίσκεται 20 χιλιόμετρα από την Τζάφνα της Σρι Λάνκα, στο νησί Καραϊτίβου. Στα ταμιλικά, σημαίνει τόπος με άφθονα δέντρα Κααράι. 

Το νησί Καραϊναγκάρ έχει έκταση περίπου 26 τ.χλμ. και από το νησί υπήρχαν περίπου 20.000 ψηφοφόροι στις εκλογές του 1977. Ο σημερινός πληθυσμός του ανέρχεται σε 11,000. Το 30% της γης του νησιού μπορεί να χρησιμοποιηθεί για την καλλιέργεια ρυζιού.
Νίτα Νάλντι

Η Νίτα Νάλντι (αγγλικά: "Nita Naldi", 13 Φεβρουαρίου 1894 - 17 Φεβρουαρίου 1961) ήταν Αμερικανίδα ηθοποιός του θεάτρου και του βωβού κινηματογράφου. Συνήθως είχε ρόλους femme fatale, ρόλοι που απέκτησαν δημοτικότητα μετά τη Θέντα Μπάρα. Γεννημένη στη Νέα Υόρκη, παιδί Ιρλανδών μεταναστών, ξεκίνησε από νεαρή ηλικία να ασχολείται με το θέαμα, ώσπου το 1918, συμμετείχε σε παραστάσεις βοντβίλ. Την ίδια χρόνια έκανε και το ντεμπούτο της στο Μπρόντγουεϊ. 

Αρχές της επόμενης δεκαετίας ξεκίνησε την καριέρα και στον κινηματογράφο. Μερικές ταινίες στις οποίες συμμετείχε ήταν το "Dr. Jekyll and Mr. Hyde" (1920), το "Blood and Sand" (1922), το "The Ten Commandments" (1923), το "Cobra" (1925), το "Clothes Make the Pirate" (1925) και το "The Mountain Eagle" (1927). Κατά την επόμενη δεκαετία δεν εμφανίστηκε ξανά στον κινηματογράφο, παρά μόνο στο θέατρο, χωρίς να συμμετάσχει ποτέ σε ομιλούσα ταινία. Για την προσφορά της στην κινηματογραφική βιομηχανία τιμήθηκε με αστέρι στη Λεωφόρο της Δόξας του Χόλυγουντ.
Αντζελίκ Βογιέρ

Η Αντζελίκ Βογιέρ ("Angelique Boyer", γεννημένη ως Αντζελίκ Μονίκ Πωλέτ Βογιέρ Ρουσό "Angelique Monique Paulette Boyer Rousseau", 4 Ιουλίου 1988 -), είναι Γαλλο-μεξικανή ηθοποιός, τραγουδίστρια και μοντέλο. 

Η Μπουαγιέ γεννήθηκε στο Σαιν-Κλωντ του Ζυρά, στη Γαλλία. Μετακόμισε με την οικογένειά της στο Μεξικό σε ηλικία δυο ετών. Σε ηλικία των πέντε ετών ξεκίνησε την καριέρα της ως μοντέλο και αποφοίτησε από το Κέντρο Εκπαίδευσης Παιδικής Τέχνης σε ηλικία έντεκα ετών.

Το 2004 κάνει το ντεμπούτο της, στην τηλενουβέλα "Rebelde". Ακολουθούν αρκετοί δεύτεροι ρόλοι και το 2010 παίρνει το πρώτο της πρωταγωνιστικό ρόλο στο ριμείκ της τηλενουβέλας "Teresa".
Χουάν Κάρλος Φερρέρο

Ο Χουάν Κάρλος Φερρέρο ("λατινικό αλφάβητο : Juan Carlos Ferrero Donat"), γεννημένος στις 12 Φεβρουαρίου 1980, είναι πρώην Ισπανός πρωταθλητής της αντισφαίρισης. Ήταν Νο 1 στον κόσμο για 8 εβδομάδες το 2003. 

Κέρδισε το απλό του Ρολλάν Γκαρός το 2003, ενώ ήταν φιναλίστ το 2002 χάνοντας από τον Άλμπερτ Κόστα. Επίσης ήταν φιναλίστ στο Αμερικανικό όπεν το 2003 χάνοντας από τον Άντι Ρόντικ. Ανάμεσα στα μεγαλύτερα του επιτεύγματα περιλαμβάνεται ο τελικός του ATP World Tour Finals το 2002 , εκτός 4 τίτλοι Masters 1000 και 2 τελικοί. Κατά τη διάρκεια της καριέρας του κέρδισε συνολικά 16 τίτλους της ATP, προσθέτοντας 2 ATP 500 και 9 ATP 250 σε εκείνους που αναφέρθηκαν προηγουμένως. 

Συμμετείχε 13 φορές στο κύπελλο Ντέιβις, κερδίζοντας τρεις παγκόσμιους τίτλους το 2000, το 2004 και το 2009, μαζί την μεγάλη γενιά Ισπανών παικτών της δεκαετίας του 2000, το Νο 1 Κάρλος Μόγια μέχρι τον Ραφαέλ Ναδάλ.

Στις 23 Οκτωβρίου 2012 αποχώρησε από την αντισφαίριση και ασχολείται σήμερα με την προπονητική.
Χοσέ Μαρία Αλόνσο

Ο Χοσέ Μαρία Αλόνσο ("λατινικό αλφάβητο : José María Alonso de Areyzaga"), (αν Σεμπαστιάν, 28 Μαρτίου του 1890 - Κόρδοβα (Αργεντινή), 4 Δεκεμβρίου 1979), ήταν Ισπανός πρωταθλητής της αντισφαίρισης.

Το 1920 πήρε μέρος στους Ολυμπιακούς αγώνες της Αμβέρσας. Στο απλό αποκλείστηκε από τον Α΄γύρο. Στο διπλό με συμπαίκτη τον αδελφό του Μανουέλ Αλόνσο αποκλείστηκαν στον Α΄γύρο. Στους Ολυμπιακούς αγώνες του 1924 στο Παρίσι συμμετείχε μόνο στο διπλό, και πάλι με συμπαίκτη τον αδελφό του έφτασαν στους προημιτελικούς.

Με τον αδερφό του έφτασε στον προημιτελικό στο διπλό του Γουίμπλεντον του 1924.

Στο κύπελλο Ντέιβις έχει αγωνιστεί για την Ισπανία το 1924 και 1925 με ρεκόρ 2 νίκες και 2 ήττες, το 1925 έφτασε στα ημιτελικά του παγκοσμίου πρωταθλήματος. Μετανάστευσε στην Αργεντινή όπου και πέθανε το 1979.